
Nagykunsági majorságok beépítései

A téma felvetődése a lakóhelyem környékén (Kengyel / Jász-Nagykun-Szolnok megye) levő majorsági épületek iránti érdeklődésből ered.
Építészként és helyi lakosként is foglalkoztatott a téma, kutatásom során jutottam el a levéltár birtokában levő kataszteri térképekig, melyek 1856-1890 között készültek. A térképek áttekintése után, illetve abból konkrét területek vizsgálata során próbáltam azt a gondolatiságot összefoglalni melyek a majorságok kialakítását vezérelték.
Vizsgálataimat Szenti Tibor, A hódmezővásárhelyi tanyatelkek beépítettsége című cikkének gondolatmenete alapján építettem fel. Saját kutatásaim abban mindenképp mások, hogy a különböző vizsgált elemeket, mind külön rétegeket kezeltem, zavartalanul minden mástól. Vizsgálati szempontok volt az épületek tájolása, a telekformák változatossága, fasorok é árkok szerepe, beépítési típusok, az udvar szerepe illetve a kertek erdők megjelenései.
Továbbiakban párhuzamba hoztam több, a török hódoltságtól mentes területen elhelyezkedő majorsággal. Legfőbb célként a majorsági építészet egyedülállóságának bemutatását tartom, az íratlan szabályokat és apró részleteket melyek meghatározták a vidéken élő emberek életét. Rendkívül érdekes számomra az udvarokban kialakuló, munkások családjait alkotó közösség. Az udvarnak mint közösségi térnek az emberi kapcsolatokat formáló, közösségépítő szerepe ma nem pótolható.
Továbbá próbáltam ismertetni számomra mik az építészeti örökségünk jelentőségei. A dolgozatból kiderül, hogy nem feltétlenül a kézzel fogható dolgokat tekinthetjük legfőbb hagyatéknak, inkább a szellemiséget, a közösséget illetve a természet adta lehetőségek maximális kihasználtságát tartom annak.



